CELEX: 62008CN0410
Language: da
Date: 2008-09-22 00:00:00
Title: Sag C-410/08: Anmodning om præjudiciel afgørelse indgivet af Finanzgericht Baden-Württemberg, Tyskland, den 22. september 2008 — Swiss Caps AG mod Hauptzollamt Singen

6.12.2008   
            
            
               DA
            
            
               Den Europæiske Unions Tidende
            
            
               C 313/14
            
         Anmodning om præjudiciel afgørelse indgivet af Finanzgericht Baden-Württemberg, Tyskland, den 22. september 2008 — Swiss Caps AG mod Hauptzollamt Singen
   (Sag C-410/08)
   (2008/C 313/20)
   Processprog: tysk
   Den forelæggende ret
   Finanzgericht Baden-Württemberg
   Parter i hovedsagen
   
      Sagsøger: Swiss Caps AG
   
      Sagsøgt: Hauptzollamt Singen
   Præjudicielle spørgsmål
   
               1)
            
            
               Skal pos. 1517 i den kombinerede nomenklatur (bilag I til Rådets forordning (EØF) nr. 2658/87 af 23.7.1987 — den kombinerede nomenklatur (KN)) (1) fortolkes således, at tilberedninger af kun én/ét — koncentreret — olie eller fedtstof, som blot er tilsat E-vitamin, og som i øvrigt ikke er bearbejdet, skal tariferes i denne position?
            
         
               2)
            
            
               Såfremt første spørgsmål besvares bekræftende:
               Skal position 1517 i den kombinerede nomenklatur fortolkes således, at tilsætning af koncentreret E-vitamin (d-alfa-tokoferol-koncentrat) i en mængde på 22,8 mg til 600 mg koncentreret fiskeolie (Incromega EPA SR 500 TG) medfører, at denne vare ikke længere kan tariferes i denne position?
            
         
               3)
            
            
               Såfremt første spørgsmål besvares bekræftende og andet spørgsmål besvares benægtende:
               Skal de almindelige tariferingsbestemmelser vedrørende den kombinerede nomenklatur, punkt 5, fortolkes således, at kapselhylstre, der består af 212,8 mg gelatine, 77,7 mg glycerol og 159,6 mg destilleret vand, og som indeholder materialer til kosttilskud, skal anses for emballagematerialer eller pakningsgenstande?
            
         
               4)
            
            
               Såfremt tredje spørgsmål besvares benægtende:
               Skal pos. 1517 i den kombinerede nomenklatur fortolkes således, at et kapselhylster, der består af 212,8 mg gelatine, 77,7 mg glycerol og 159,6 mg destilleret vand, medfører, at de ovenfor beskrevne kapsler udelukkes fra denne position?
            
         
      (1)  EFT L 256, s. 1.